Trokdrywer in hof ná egpaar se fietsry-tragedie | Maroela Media
Trokdrywer in hof ná egpaar se fietsry-tragedie
Clayton en Sonnica Kensley. Foto: Facebook
'n Vragmotorbestuurder sal na verwagting Dinsdag in die hof verskyn in verband met 'n voorval waartydens 'n Baaise egpaar van hul fietse af gery en die vrou dood is.
Ao. Alvin Labans, woordvoerder van die polisie, het aan Maroela Media gesê die 39-jarige vragmotorbestuurder sal teregstaan op aanklagte van dronkbestuur en strafbare manslag.
Clayton (29) en Sonnica Kensley (31) het Maandagoggend op die Rocklands-pad naby St. Albans in Port Elizabeth fiets gery toe hulle deur 'n vragmotor getref is. Die voorval het omstreeks 09:15 plaasgevind. Die vragmotorbestuurder het van die toneel gevlug, maar is deur die polisie vasgetrek.
Die egpaar, wat in Greenshieldspark woon, het ernstige beserings opgedoen. Sonnica is per helikopter na 'n nabygeleë hospitaal vervoer waar sy later aan haar beserings beswyk het. Clayton is ook na 'n hospitaal geneem vir behandeling en is reeds ontslaan.
"Woorde kan nie die pyn beskryf wat ons voel nadat ons jou vandag verloor het nie, Son. Dankie dat jy my broer liefgehad het, die goedgesinde en sagte manier waarop jy dit gedoen het en dat jy so 'n wonderlike persoon was. Jy sal gemis word en vir altyd in ons gedagtes wees," het Kim Kensley op Facebook geskryf.
Foto's: 1 dood, talle beseer in Jhb-treinbotsing
ja nee sal seker weer wegkom met 'n ligte flippen boete en vonnis :(
So hartseer, dat dit wat hulle moes geniet het nou hulle lewe verander het en dit deur n dronk onbevoegde akker.
Nie lekker om te lees nie. Ongelukkig het ek vele fietsryers gesien die afgelope naweek wat op besige paaie langs mekaar ry. Hoekom doen fietsryers dit? Toe ek die toeter druk om die ouens te waarsku ek kom aan, is ek allerhande hand tekens terug gewys.
Wanneer key ons in rsa ordentlike fietspaaie
ek stem ook vir sienbare klere vir fietsryers – ek kom vroeg werk toe as dit nog donker is en die fietsryers wat naby die fonteine ry is soms onsigbaar party van hulle het wel ligte op hulle fietse maar een oggend was daar 'n fietsryer was se fiets gebreek het en hy stoot sy fiets terug sonder enige lig – asb julle ek het simpatie vir julle maar help ons kar-bestuurders om julle ook te kan sien